
Ehituslubade väljastamine Narva linna vee- ja kanalisatsioonitorustike rekonstrueerimiseks
1.   ASJAOLUD JA MENETLUSE KÄIK

17.02.2012. a Narva Vesi AS-i poolt volitatud isik Toomas Kliimask taotles Arhitektuuri- ja Linnaplaneerimise Ametilt ehituslubasid Narva linna territooriumil olemasolevate vee- ja kanalisatsioonitorustike rekonstrueerimiseks koos kolme ehitusprojekti ja riigilõivu maksekorraldustega. 17.02.2012. a sissetulnud projektdokumentatsioon on jagatud tsoonideks ning näeb ette Narva linnas asuva kolme veetorustiku ja ühe kanalisatsioonitorustiku rekonstrueerimise. Ehitusprojektid vastavad 25.09.2010 a Majandus- ja kommunikatsiooniministri määrusele nr 67 „Nõuded ehitusprojektile“ ning ehitusseaduse §23 lõike 5 kohaselt on lisatud kõigi torustike rekonstrueerimisel puudutatavate kinnistute omanike nõusolekud. 
Seega, ehituslubade väljastamiseks takistusi ei ole ning vee- ja kanalisatsioonitorustike rekonstrueerimiseks võib väljastada ehitusload.
2.     ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.     OTSUS

Väljastada ehitusload:
3.1. Rahu tänava lõigul 2, Vahtra tänaval, Rahu tänava T2, Vahtra tänava T2, Rahu tn 6, 8, 10, Rahu tänava T3, Tallinna mnt 52, 56, Vahtra tänava T1, A.-A. Tiimanni tn 13 külmaveetorustiku V1048 rekonstrueerimiseks;

3.2. Vana-Joala tee 9, 14, 20, 21, Tiigi tänava lõikudel 1 ja 3, Elektrijaama tee 17, 27, 31, 59, Kadastiku tänava lõikudel 7 ja 8, Kadastiku tn 57a magistraaltorustiku V1010 rekonstrueerimiseks.
3.3. Rahu tn 3b, Lääne tänava lõigul 2, P. Kerese tn 44, Paul Kerese tänava lõikudel 5 ja 6, Kadastiku tänava T5, Kadastiku tänava lõigul 3, Elektrijaama tee lõigul 3, Kadastiku väike tiik, Kadastiku jalgrada, Kadastiku Suur tiik, Kulgu tn 24 kanalisatsioonitorustiku K1118 rekonstrueerimiseks;
3.4. Paul Kerese tänava lõigul 4, Rahu tänava lõikudel 1, 2, 3 ja 4, Rahu tn 2, 4, Tallinna maantee lõigul 5 külmaveetorustiku V1049 rekonstrueerimiseks;
3.5. Kohustada trasside omanikku koos kasutuslubade taotlustega esitama ehituslubade väljastajale vee- ja kanalisatsioonitorustike ehitamise puhul uues paigalduskohas leping Narva linnaga.

4.     RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

